da pt da id en sv da da da da da da da da da da da da de fr sv sv da en pl da da da da da da da da en da da da da en da da en da da nn nn
- din private pasningsordning 0-3 år
Jeg har arbejdet med børn og familier siden 1979. Både som pædagogmedhjælper,stuepædagog, støttepædagog og sidst som kommunal dagplejer i 20 år.
Jeg startede min egen pasningsordning i august 2017
Jeg bor sammen med Leif i eget hus i landlige omgivelser i landsbyen Dyndved ved Guderup.
Vi bor midt på øen Als - lige langt til Nordborg som til Sønderborg. Tæt på os ligger både Linak, Danfoss og hjemmeplejen Nordals.
Vi har god plads indendørs og masser af udendørs plads... lige omkring 1000m2  udelukkende til børnenes fri afbenyttelse.
Lige udenfor døren har vi naturen og åbne marker - stranden er heller ikke langt væk.
Vores hjem er røgfrit. Til gengæld har vi kat 🙂
Jeg er en venlig, imødekommende og positiv person, som godt kan lide at arbejde struktureret, men også elsker dage, hvor vi ser hvad dagen bringer.
Jeg arbejder ud fra en anerkendende tilgang til mennesker og vægter at børnene bliver selvhjulpne, hjælpsomme og selvstændige. Hvilket som oftest giver glade og tilfredse børn. Jeg gør også mit til, at børnene lærer høflighed og til at blive gode kammerater. Vi gør også brug af Marte Meo.
I min dagpleje er vi ude hver dag ...også når det regner 🤪. Vi skal have det sjovt, lege og lære hver dag.
Her får børn lov at lege. Det er godt børneliv.
Abra Kadabra er godkendt til 5 børn af Sønderborg Kommune.
Jeg har tavshedspligt og underretningspligt.